CELEX: 
Language: mt
Date: 2019-12-17 00:00:00
Title: DIRETTIVA DELEGATA TAL-KUMMISSJONI (UE) .../… li temenda l-Anness II tad-Direttiva 2000/53/KE tal-Parlament Ewropew u tal-Kunsill dwar vetturi li m’għadhomx jintużaw b’rabta ma’ ċerti eżenzjonijiet għaċ-ċomb u għall-komposti taċ-ċomb fil-komponenti

IL-KUMMISSJONI
                              EWROPEA

                                                     Brussell, 17.12.2019
                                                     C(2019) 9121 final

                  DIRETTIVA DELEGATA TAL-KUMMISSJONI (UE) .../…

                                         ta’ 17.12.2019

      li temenda l-Anness II tad-Direttiva 2000/53/KE tal-Parlament Ewropew u tal-Kunsill
     dwar vetturi li m’għadhomx jintużaw b’rabta ma’ ċerti eżenzjonijiet għaċ-ċomb u għall-
                                komposti taċ-ċomb fil-komponenti

                                  (Test b’rilevanza għaż-ŻEE)

MT                                                                                            MT
 ---pagebreak---                                 MEMORANDUM TA’ SPJEGAZZJONI

     KUNTEST TAL-ATT DELEGAT
     Din id-Direttiva Delegata tal-Kummissjoni temenda l-Anness II tad-Direttiva 2000/53/KE tal-
     Parlament Ewropew u tal-Kunsill dwar vetturi li m’għadhomx jintużaw1 b’rabta ma’ erba’
     eżenzjonijiet għal applikazzjonijiet speċifiċi li fihom iċ-ċomb, biex tadatta dak l-Anness
     għall-progress tekniku u xjentifiku li kien hemm. L-abbozz tal-att delegat huwa r-riżultat tal-
     proċess li tipprevedi d-Direttiva dwar vetturi li m’għadhomx jintużaw biex l-Anness II jiġi
     emendat skont il-progress tekniku u xjentifiku, f’konformità mal-proċedura stabbilita fl-
     Artikolu 4(2)(b) ta’ dik id-Direttiva u fl-Artikolu 1(1) tad-Direttiva (UE) 2018/849 li temenda
     d-Direttivi 2000/53/KE dwar vetturi li m’għadhomx jintużaw, 2006/66/KE dwar batteriji u
     akkumulaturi u skart ta’ batteriji u ta’ akkumulaturi, u 2012/19/UE dwar skart ta’ tagħmir
     elettriku u elettroniku2.
     Id-Direttiva dwar vetturi li m’għadhomx jintużaw tillimita l-użu ta’ ċerti sustanzi perikolużi
     fil-materjali u fil-komponenti tal-vetturi mpoġġija fis-suq wara l-1 ta’ Lulju 2003, kif previst
     fl-Artikolu 4(2)(a) tagħha. Bħalissa l-vetturi u l-partijiet għall-vetturi li jitpoġġew fis-suq tal-
     Unjoni ma għandux ikun fihom iċ-ċomb, il-merkurju, il-kadmju u l-kromu eżavalenti3.
     L-Anness II tad-Direttiva dwar vetturi li m’għadhomx jintużaw jelenka l-materjali u l-
     komponenti tal-vetturi għal applikazzjonijiet speċifiċi li huma eżentati mir-restrizzjoni fuq is-
     sustanzi stabbilita fl-Artikolu 4(2) ta’ dik id-Direttiva.
     Skont l-Artikolu 4(2)(b), l-Anness II għandu jiġi emendat fuq bażi regolari, skont il-progress
     tekniku u xjentifiku. Barra minn hekk, skont l-Artikolu 1 tad-Direttiva (UE) 2018/849, li
     jemenda l-Artikolu 4(2)(b) tad-Direttiva dwar vetturi li m’għadhomx jintużaw, it-tali emenda
     tal-Anness II għandha ssir permezz ta’ atti delegati.

     KONSULTAZZJONIJIET QABEL L-ADOZZJONI TAL-ATT
     L-eżenzjonijiet attwali tal-Anness II bin-numri 8(e), 8(f)(b), 8(g) u 8(j) jippermettu l-użu taċ-
     ċomb fl-istann. Skont l-Anness II tad-Direttiva dwar vetturi li m’għadhomx jintużaw4, l-
     eżenzjonijiet bin-numri 8(e), 8(f)(b) u 8(g) għandhom jiġu riveduti fl-2019, u l-eżenzjoni bin-
     numru 8(j) ġiet ivvalutata mill-ġdid fid-dawl tal-aktar informazzjoni riċenti dwar id-
     diffikultajiet tekniċi f’dan il-qasam.
     Sabiex jiġu evalwati dawn l-eżenzjonijiet, il-Kummissjoni nediet studju biex titwettaq il-
     valutazzjoni teknika u xjentifika meħtieġa5, li kien jinkludi konsultazzjoni miftuħa onlajn
     mal-partijiet ikkonċernati li damet għaddejja tmien ġimgħat.
     B’rabta mal-eżenzjoni bin-numru 8(e), ġie vvalutat il-progress li nkiseb fil-livell tal-
     komponenti u tal-materjali mill-aħħar reviżjoni li saret fl-2015 u l-2016 ’l hawn (meta l-
     Anness II kien ġie emendat għas-seba’ darba), b’mod partikulari jekk għadux imprattikabbli
     mil-lat tekniku u xjentifiku li ċ-ċomb jiġi sostitwit jew eliminat biex jintrabtu d-dammi ż-
     żgħar. Barra minn hekk, ġew eżaminati s-soluzzjonijiet li jeżistu li fihom ma jintużax iċ-
     ċomb biex jiġi stabbilit jekk dawn jistgħux jintużaw f’applikazzjonijiet tal-karozzi jew
     għandhomx diġà l-permess jintużaw b’dan il-mod u sa liema punt jista’ jsir dan. Mill-

     1
            ĠU L 269, 21.10.2000, p. 34.
     2
            ĠU L 150, 14.6.2018, p. 93.
     3
         Ara l-Artikolu 4(2)(a) tad-Direttiva dwar vetturi li m’għadhomx jintużaw.
     4
            Id-Direttiva tal-Kummissjoni (UE) 2017/2096 li temenda l-Anness II tad-Direttiva 2000/53/KE tal-
            Parlament Ewropew u tal-Kunsill dwar vetturi li m’għadhomx jintużaw (ĠU L 299, 16.11.2017, p. 24).
     5
            http://ec.europa.eu/environment/waste/elv/events_en.htm.

MT                                                      1                                                        MT
 ---pagebreak---      informazzjoni li taw il-partijiet ikkonċernati jidher li l-użu taċ-ċomb għadu ma jistax jiġi
     evitat. Qed jiġi propost li dan jerġa’ jiġi analizzat fl-2024.
     B’rabta mal-eżenzjoni bin-numru 8(f)(b), mill-valutazzjoni ħareġ li qed jiżdiedu b’mod
     kontinwu s-sistemi ta’ konnetturi tal-pinnijiet konformi mingħajr ċomb disponibbli.
     Madankollu, minħabba li għad hemm bżonn ftit iktar ħin biex l-industrija tal-karozzi tieħu
     responsabbiltà għas-sikurezza tal-prodotti tagħha, l-eżenzjoni se tintemm sal-
     31 ta’ Diċembru 2023.
     L-eżenzjoni bin-numru 8(g) hija rilevanti għall-mudelli kollha tal-karozzi li qed jiġu
     ddisinjati, li qed jiġu mmanifatturati u li jinsabu fis-suq dal-ħin. Xi eżempji tal-
     applikazzjonijiet użati fil-vetturi huma s-sistema elettronika ta’ kontroll tal-istabbiltà, is-
     sistemi avvanzati għall-ibbrejkjar f’emerġenza, ir-regolatur tad-distanza, is-sistema ta’
     twissija tal-ħruġ mill-korsija, is-sistemi ta’ projezzjoni frontali, il-ħarsien tal-persuni li jkunu
     mexjin, il-karozzi li jaħdmu bl-idroġenu u dawk ibridi, ir-radjijiet tal-karozzi, is-sistemi tal-
     viżjoni u n-navigazzjoni. Ir-rapport evalwa wkoll jekk il-kliem il-ġdid użat għall-eżenzjoni
     bin-numru 15(a) tal-Anness III tad-Direttiva 2011/65/UE dwar ir-restrizzjoni tal-użu ta’ ċerti
     sustanzi perikolużi fit-tagħmir elettriku u elettroniku6 (msejħa “id-Direttiva RoHS”) jistax jiġi
     adottat għall-eżenzjoni bin-numru 8(g). Madankollu, hemm bżonn perjodu ta’ tranżizzjoni
     sabiex tiġi adattata l-flip chip fuq il-qafas taċ-ċomb (imsejħa l-“FCOL”). Wara, mill-
     1 ta’ Ottubru 2022 ’il quddiem, jiddaħħal il-kliem il-ġdid li jagħti eżenzjoni b’kamp ta’
     applikazzjoni iktar ristrett, skont il-kliem użat għall-eżenzjoni bin-numru 15 tal-Anness III
     tad-Direttiva RoHS. Sa dak iż-żmien, tibqa’ tgħodd l-eżenzjoni eżistenti. Qed jiġi propost li
     din terġa’ tiġi analizzata fl-2024.
     B’rabta mal-eżenzjoni bin-numru 8(j) jeżistu soluzzjonijiet li fihom ma jintużax iċ-ċomb.
     Għalkemm ma jistax jiġi eskluż li ċ-ċomb jista’ jiġi sostitwit, għal ċerti applikazzjonijiet ir-
     riżultati tat-testijiet għadhom mhumiex sodisfaċenti. Għalhekk, f’konformità mal-politiki tal-
     UE u mal-acquis tagħha, l-eżenzjoni eżistenti bin-numru 8(j) se tiskadi fil-
     31 ta’ Diċembru 2019 u l-eżenzjoni l-ġdida bin-numru 8(k), li għandha kamp ta’
     applikazzjoni iktar ristrett, se tapplika sal-31 ta’ Diċembru 2023.
     Ir-rapport finali li fih il-valutazzjoni tal-eżenzjonijiet ġie ppubblikat7.
     Il-Kummissjoni kkonsultat il-grupp ta’ esperti tal-Istati Membri għall-atti delegati fil-kuntest
     tad-Direttiva dwar vetturi li m’għadhomx jintużaw waqt laqgħa tal-esperti li saret fit-
     8 ta’ Marzu 2019. Matulha ġew diskussi l-isfidi marbutin mal-evalwazzjoni, b’mod partikulari
     b’rabta mal-eżenzjoni bin-numru 8(j), u nġabru l-fehmiet tal-Istati Membri. Il-Kummissjoni
     reġgħet ikkonsultat il-grupp ta’ esperti tal-Istati Membri għall-atti delegati fil-kuntest tad-
     Direttiva dwar vetturi li m’għadhomx jintużaw fit-3 ta’ Settembru 2019 u ġabret il-fehmiet
     tagħhom.
     Il-Kunsill u l-Parlament Ewropew ġew mgħarrfa bl-abbozz tal-att delegat.

     ELEMENTI ĠURIDIĊI TAL-ATT DELEGAT
     Id-Direttiva Delegata tagħti eżenzjoni mir-restrizzjonijiet stabbiliti fl-Artikolu 4(1) tad-
     Direttiva 2000/53/KE b’rabta mal-użu taċ-ċomb f’ċerti applikazzjonijiet, li trid tiġi elenkata
     fl-Anness II ta’ dik id-Direttiva.
     L-istrument huwa Direttiva Delegata, kif previst fid-Direttiva (UE) 2018/849, u b’mod
     partikulari f’konformità mar-rekwiżiti rilevanti tal-Artikolu 1(1)(b) tagħha.

     6
             ĠU L 174, 1.7.2011, p. 88.
     7
             https://ec.europa.eu/environment/waste/elv/events_en.htm.

MT                                                        2                                                 MT
 ---pagebreak---      Abbażi tal-informazzjoni li ġabret, il-Kummissjoni qed tipproponi dan li ġej:
     b’rabta mal-eżenzjoni bin-numru 8(e), l-użu taċ-ċomb għadu ma jistax jiġi evitat u għalhekk l-
     użu tiegħu se jiġi estiż u qed jiġi propost li dan jerġa’ jiġi analizzat fl-2024;
     b’rabta mal-eżenzjoni bin-numru 8(g), l-użu taċ-ċomb għadu ma jistax jiġi evitat u għalhekk
     l-użu tiegħu se jiġi estiż. Madankollu, qed jiġi propost li l-kliem attwali jinżamm sat-
     30 ta’ Settembru 2022 biex l-industrija tal-karozzi tkun tista’ tadatta ruħha għall-bidliet fil-
     kamp ta’ applikazzjoni u li mill-1 ta’ Ottubru 2022 tiddaħħal eżenzjoni ġdida b’kamp ta’
     applikazzjoni iktar limitat, li trid terġa’ tiġi analizzata fl-2024;
     b’rabta mal-eżenzjoni bin-numru 8(f)(b), l-użu taċ-ċomb jista’ jiġi evitat u għalhekk qed jiġi
     propost li titneħħa l-eżenzjoni għall-użu taċ-ċomb;
     l-eżenzjoni bin-numru 8(j) tagħti eżenzjoni għall-użu taċ-ċomb fl-istann għall-issaldjar tal-
     ħġieġ laminat f’vetturi b’approvazzjoni tat-tip maħruġa qabel l-1 ta’ Jannar 2020 u fl-ispare
     parts għal dawn il-vetturi. b’rabta mal-eżenzjoni bin-numru 8(j), l-użu taċ-ċomb jista’ jiġi
     evitat. Madankollu, għal ċerti applikazzjonijiet m’hemmx ċertezza li jeżistu alternattivi
     xierqa għall-użu taċ-ċomb dal-ħin. Għalhekk huwa xieraq li jiġi ristrett il-kamp ta’
     applikazzjoni tal-eżenzjoni, u li din tkompli tapplika għal żmien limitat, kif ġej:
     8(k). L-issaldjar tal-applikazzjonijiet tat-tisħin b’kurrent tas-sħana ta’ 0,5 A jew iktar għal kull
     ġonta tal-issaldjar fuq il-ħġieġ uniku tal-ħġieġ laminat li ma jaqbiżx ħxuna tal-ħajt ta’ 2,1 mm.
     Din l-eżenzjoni ma tkoprix l-issaldjar tal-kuntatti inkorporati fil-polimeru intermedju tal-
     vetturi b’approvazzjoni tat-tip maħruġa qabel l-1 ta’ Jannar 2024 u tal-ispare parts għal dawn
     il-vetturi.

     F’konformità mal-prinċipju tal-proporzjonalità, il-miżura ma tmurx lil hinn minn dak li hu
     meħtieġ biex jintlaħaq l-għan tagħha.
     Il-proposta ma għandha l-ebda implikazzjoni fuq il-baġit tal-UE.

MT                                                    3                                                     MT
 ---pagebreak---                         DIRETTIVA DELEGATA TAL-KUMMISSJONI (UE) .../…

                                                   ta’ 17.12.2019

      li temenda l-Anness II tad-Direttiva 2000/53/KE tal-Parlament Ewropew u tal-Kunsill
     dwar vetturi li m’għadhomx jintużaw b’rabta ma’ ċerti eżenzjonijiet għaċ-ċomb u għall-
                                komposti taċ-ċomb fil-komponenti

                                             (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat id-Direttiva 2000/53/KE tal-Parlament Ewropew u tal-Kunsill tat-
     18 ta’ Settembru 2000 dwar vetturi li m’għadhomx jintużaw8, u b’mod partikulari l-
     Artikolu 4(2)(b) tagħha,
     Billi:
     (1)       Skont l-Artikolu 4(2)(a) tad-Direttiva 2000/53/KE, l-Istati Membri jridu jipprojbixxu
               l-użu taċ-ċomb, tal-merkurju, tal-kadmju u tal-kromu eżavalenti fil-materjali u fil-
               komponenti tal-vetturi mpoġġija fis-suq wara l-1 ta’ Lulju 2003.
     (2)       L-Anness II tad-Direttiva 2000/53/KE jelenka l-materjali u l-komponenti tal-vetturi li
               huma eżentati mill-projbizzjoni stabbilita fl-Artikolu 4(2)(a) ta’ dik id-Direttiva.
               Skont l-Anness II, l-eżenzjonijiet bin-numri 8(e), 8(f)(b) u 8(g) iridu jiġu riveduti fl-
               2019. L-eżenzjoni bin-numru 8(j) ukoll jeħtieġ li terġa’ tiġi vvalutata fid-dawl tal-aktar
               informazzjoni riċenti dwar il-progress tekniku u xjentifiku.
     (3)       Mill-valutazzjoni tal-eżenzjonijiet bin-numru 8(e) u 8(g) fid-dawl ta’ dik l-
               informazzjoni ħareġ li, bħalissa, ma hemm l-ebda alternattiva xierqa għall-użu taċ-
               ċomb għall-materjali u għall-komponenti li dawk l-eżenzjonijiet ikopru. Għalhekk
               jenħtieġ li tiġi stabbilita data għal reviżjoni ġdida ta’ dawk l-eżenzjonijiet.
               Madankollu, jenħtieġ li l-eżenzjoni bin-numru 8(g) tiġi speċifikata iktar u jkollha
               kamp ta’ applikazzjoni iktar ristrett. Sabiex l-industrija tal-karozzi tkun tista’ tadatta
               ruħha għal dawk il-bidliet, jenħtieġ li l-kamp ta’ applikazzjoni attwali tal-eżenzjoni
               bin-numru 8(g) jinżamm għall-vetturi ta’ tip approvat qabel l-1 ta’ Ottubru 2022,
               filwaqt li l-kamp ta’ applikazzjoni iktar ristrett ta’ dik l-eżenzjoni jibda japplika għall-
               vetturi ta’ tip approvat minn dik id-data ’l quddiem.
     (4)       Mill-valutazzjoni tal-eżenzjoni bin-numru 8(f)(b) ħareġ li jenħtieġ li ma jiġix estiż l-
               użu taċ-ċomb fl-applikazzjonijiet li tkopri dik l-eżenzjoni, minħabba li hemm
               alternattivi għall-użu taċ-ċomb f’dawk l-applikazzjonijiet.
     (5)       Mill-valutazzjoni tal-eżenzjoni bin-numru 8(j), li tagħti eżenzjoni mill-użu taċ-ċomb
               fl-istann għall-issaldjar tal-ħġieġ laminat, ħareġ li, għal xi applikazzjonijiet, hemm
               alternattivi għall-użu taċ-ċomb fl-istann għall-issaldjar tal-ħġieġ laminat. Madankollu,
               għal ċertu tip ta’ ħġieġ u għal ċerti applikazzjonijiet m’hemmx ċertezza li jeżistu
               alternattivi xierqa għall-użu taċ-ċomb dal-ħin. Għalhekk huwa xieraq li tiġi stabbilita

     8
              ĠU L 269, 21.10.2000, p. 34.

MT                                                       4                                                    MT
 ---pagebreak---             eżenzjoni ġdida iktar limitata bin-numru 8(k) għal dak it-tip ta’ ħġieġ u għal dawk l-
            applikazzjonijiet.
     (6)    L-eżenzjoni bin-numru 8(j) tapplika biss għall-vetturi ta’ tip approvat qabel l-
            1 ta’ Jannar 2020. Sabiex jiġi żgurat li l-użu taċ-ċomb ikompli jiġi eżentat għal dak it-
            tip ta’ ħġieġ u għal dawk l-applikazzjonijiet li għalihom m’hemmx ċertezza li jeżistu
            alternattivi xierqa għall-użu taċ-ċomb dal-ħin, jeħtieġ li l-eżenzjoni l-ġdida bin-
            numru 8(k) tibda tapplika malajr kemm jista’ jkun. Għalhekk jenħtieġ li din id-
            Direttiva tidħol fis-seħħ b’urġenza.
     (7)    Għalhekk jenħtieġ li d-Direttiva 2000/53/KE tiġi emendata kif xieraq,

     ADOTTAT DIN ID-DIRETTIVA:

                                                 Artikolu 1
     L-Anness II tad-Direttiva 2000/53/KE huwa emendat kif stabbilit fl-Anness ta’ din id-
     Direttiva.

                                                 Artikolu 2
     1.       L-Istati Membri għandhom jadottaw u jippubblikaw, sa mhux iktar tard minn (xxx
              xahar wara l-pubblikazzjoni), il-liġijiet, ir-regolamenti u d-dispożizzjonijiet
              amministrattivi neċessarji sabiex jikkonformaw ma’ din id-Direttiva. Huma
              għandhom jikkomunikaw minnufih it-test ta’ dawk id-dispożizzjonijiet lill-
              Kummissjoni.
     Meta l-Istati Membri jadottaw dawk id-dispożizzjonijiet, fihom għandu jkun hemm referenza
     għal din id-Direttiva jew għandhom ikunu akkumpanjati minn dik ir-referenza meta ssir il-
     pubblikazzjoni uffiċjali tagħhom. Huma l-Istati Membri li għandhom jiddeċiedu kif issir dik
     ir-referenza.
     2.       L-Istati Membri għandhom jikkomunikaw lill-Kummissjoni t-test tad-
              dispożizzjonijiet prinċipali tad-dritt nazzjonali li jadottaw fil-qasam kopert minn din
              id-Direttiva.

                                                 Artikolu 3
     Din id-Direttiva għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal
     Uffiċjali tal-Unjoni Ewropea.

                                                 Artikolu 4
     Din id-Direttiva hija indirizzata lill-Istati Membri.
     Magħmul fi Brussell, 17.12.2019

                                                   Għall-Kummissjoni
                                                   Il-President
                                                   Ursula VON DER LEYEN

MT                                                    5                                                 MT
 ---documentbreak---                               IL-KUMMISSJONI
                              EWROPEA

                                                     Brussell, 17.12.2019
                                                     C(2019) 9121 final

                                                     ANNEX

                                           ANNESS

                                              tad-

                              Direttiva Delegata tal-Kummissjoni

      li temenda l-Anness II tad-Direttiva 2000/53/KE tal-Parlament Ewropew u tal-Kunsill
     dwar vetturi li m’għadhomx jintużaw b’rabta ma’ ċerti eżenzjonijiet għaċ-ċomb u għall-
                                komposti taċ-ċomb fil-komponenti

MT                                                                                            MT
 ---pagebreak---                                                    ANNESS
     L-Anness II tad-Direttiva 2000/53/KE huwa emendat kif ġej:
     (1)   l-entrata bin-numru 8(e) hija sostitwita b’dan li ġej:

     8(e). Ċomb fl-istann tat-tip li jiddewweb                         (2)           X
     f’temperaturi għoljin (jiġifieri l-ligi b’bażi ta’
     ċomb li jkun fihom 85 % jew aktar tal-piż
     f’ċomb)

     (2)     l-entrata bin-numru 8(f)(b) hija sostitwita b’dan li ġej:

     8(f)(b). Ċomb fis-sistemi ta’ konnetturi tal-            Vetturi                X
     pinnijiet konformi apparti minn f’dawk il-               b’approvazzjoni tat-
     punti fejn jitqabbdu l-konnetturi tal-faxx tal-          tip maħruġa qabel l-
     wajers tal-vettura                                       1 ta’ Jannar 2024 u l-
                                                              ispare parts għal
                                                              dawn il-vetturi

     (3)     l-entrata bin-numru 8(g) hija sostitwita b’dan li ġej:

     8(g)(i). Ċomb fl-istann li jikkompleta                   Vetturi                X
     konnessjoni elettrika vijabbli bejn id-damma             b’approvazzjoni tat-
     tas-semikonduttur u carrier ġewwa ċirkwit                tip maħruġa qabel l-
     integrat ta’ pakketti flip chip                          1 ta’ Ottubru 2022 u
                                                              l-ispare parts għal
                                                              dawn il-vetturi

     8(g)(ii). Ċomb fl-istann li jikkompleta                           (2)           X
     konnessjoni elettrika vijabbli bejn id-damma             Valida għall-vetturi
     tas-semikonduttur u carrier ġewwa ċirkwit                b’approvazzjoni tat-
     integrat ta’ pakketti flip chip meta dik il-             tip maħruġa mill-
     konnessjoni elettrika tkun tikkonsisti f’xi              1 ta’ Ottubru 2022
     waħda minn dawn li ġejjin:                               ’il quddiem u għall-
     (i)   nodu tat-teknoloġija semikonduttura ta’            ispare parts għal
           90 nm jew iktar;                                   dawn il-vetturi
     (ii) damma unika ta’ 300 mm₂ jew iktar
           f’xi nodu tat-teknoloġija
           semikonduttura;
     (iii) pakketti ta’ dammi stivati b’dammi ta’
           300 mm₂ jew iktar, jew interposers
           tas-silikon ta’ 300 mm₂ jew iktar.

     (4)     tiddaħħal l-entrata li ġejja bin-numru 8(k):

     8(k). L-issaldjar tal-applikazzjonijiet tat-             Vetturi                X(4)
     tisħin b’kurrent tas-sħana ta’ 0,5 A jew iktar           b’approvazzjoni tat-
     għal kull ġonta tal-issaldjar fuq il-ħġieġ uniku         tip maħruġa qabel l-
     tal-ħġieġ laminat li ma jaqbiżx ħxuna tal-ħajt           1 ta’ Jannar 2024 u l-
     ta’ 2,1 mm. Din l-eżenzjoni ma tkoprix l-                ispare parts għal
     issaldjar tal-kuntatti inkorporati fil-polimeru          dawn il-vetturi

MT                                                        1                                 MT
 ---pagebreak---      intermedju

MT                2   MT